2020 m. Lietuvos Seimo rinkimai

**2020 m. Lietuvos Respublikos Seimo rinkimai** – 2020 m. spalio 11 ir 25 d. vykę aštuntieji eiliniai Lietuvos Respublikos Seimo rinkimai. Jų metu 2020–2024 m. kadencijai išrinktas 141 Seimo narys. 

## Rinkimų sistema

Remiantis Seimo rinkimų įstatymu, Lietuvos parlamentas yra renkamas naudojant mišriąją rinkimų sistemą:  

* 70 narių renkami proporcinio atstovavimo sistema pagal partijų sąrašus, kurie surenka mažiausiai 5 proc. atiduotų balsų (koalicijoms taikomas 7 proc. barjeras), 
* likę 71 Seimo nariai – daugumos atstovavimo sistema (vienmandatėse apygardose) dviem turais. 

Pirmajame ture kandidatas išrenkamas, jei surenka daugiau nei pusę balsų. Jei rinkimuose dalyvauja mažiau nei 40 proc. rinkėjų, kandidatas turi surinkti bent 20 proc. visų rinkėjų balsų. Jei pirmame ture nei vienas kandidatas nesurenka reikiamo kiekio balsų, antrame ture rinkėjai renkasi iš dviejų, daugiausia balsų pirmajame ture surinkusių kandidatų. 

Konstitucija numato, kad Seimo nariais gali būti renkami piliečiai, kurie nesusiję priesaika ar pasižadėjimu užsienio valstybei ir rinkimų dieną yra ne jaunesni kaip 25 metų bei nuolat gyvena Lietuvoje. Jais negali būti renkami asmenys, nebaigę atlikti bausmės pagal teismo paskirtą nuosprendį, taip pat asmenys, teismo pripažinti neveiksniais. 

## Prieš rinkimus

2016 m. Seimo rinkimuose pergalę pasiekė ir didžiausia parlamentine partija tapo Sauliaus Skvernelio vedama Lietuvos valstiečių ir žaliųjų sąjunga. Iki tol turėjusi vieną vietą parlamente, ši partija rinkimuose gavo 54 mandatus. Daugiamandatę apygardą laimėję Tėvynės sąjunga-Lietuvos krikščionys demokratai. liko antri ir pelnė 31 vietą (2 vietomis mažiau nei 2012). Aiškiomis pralaimėtojomis tapo Vyriausybėje dirbusios partijos – Lietuvos socialdemokratų partija, kuri laimėjo 17 vietų (21 vieta mažiau) ir Darbo partija su 2 vietomis.

Lietuvos socialdemokratų partija iš pradžių įėjo į Lietuvos valstiečių ir žaliųjų sąjungos sudarytą valdančiąją koaliciją, tačiau 2017 m. rugsėjį, kai partijos vadovu tapo Gintautas Paluckas, politinė jėga nusprendė iš koalicijos pasitraukti. 11 partijos Seimo narių, tarp jų ir du buvę ministrai pirmininkai Gediminas Kirkilas ir Algirdas Butkevičius, nusprendė ir toliau palaikyti Vyriausybę. Todėl Lietuvos socialdemokratų partija frakcija Seime skilo, o iš jos pasitraukę parlamentarai 2018 m. kovo mėn. įkūrė Lietuvos socialdemokratų darbo partiją. Valdančioji koalicija, neturėdama daugumos, 2018 m. pasirašė bendradarbiavimo susitarimą su partija „Tvarka ir teisingumas“, prie kurios, po 2019 m. Prezidento rinkimų prisijungė ir Lietuvos lenkų rinkimų akcija-Krikščioniškų šeimų sąjunga. Tais pačiais metais partija „Tvarka ir teisingumas“ likviduota, tad buvo pašalinta iš koalicijos sudėties.

Valdančiųjų iniciatyva 2019 m. gegužės 12 d., kartu su šalies vadovo rinkimais vyko referendumas, kurio metu buvo sprendžiamas Konstitucijos 55 straipsnio pakeitimas, sumažinantis Seimo narių skaičių nuo 141 iki 121. Dėl per mažo rinkėjų aktyvumo referendumas neįvyko. Po kelių mėnesių Lietuvos valstiečių ir žaliųjų sąjungos pirmininkas Ramūnas Karbauskis ir Seimo narys Naglis Puteikis įregistravo įstatymo projektą dėl Seimo rinkimų barjero partijoms sumažinimo nuo 5 iki 3%, o koalicijoms – nuo 7 iki 5%. Seimas jį priemė, tačiau prezidentas šį projektą vetavo. Veto atmesti nepavyko, įstatymas neįsigaliojo.

Prieš pat rinkimus vienmandačių ribos buvo perbraižytos: kaimo vietovėse jos buvo išplėstos, Vilniuje viena jų pridėta, o Kaune panaikinta, įsteigta pasaulio lietuvių apygarda.

## Partijos

Daugiamandatėje apygardoje savo kandidatų sąrašus iškėlė 17 partijų, kurioms atsitiktine tvarka rinkimų biuletenyje priskirtas toks eiliškumas:

## Nuomonių apklausos
Paryškintos partijos sėkmingai peržengia 5 procentų kartelę, reikalingą gauti mandatui.

### Mandatų skaičiaus prognozės

## Rezultatai
### Balsavimo rezultatai


Vaizdas:Voter Turnout in the 1st Round of the 2020 Lithuanian Parliamentary Election.png|Rinkėjų aktyvumas I ture
Vaizdas:Lithuanian Seimas 2020 election first round – SMC results (winning parties).svg|Vienmandatės apygardos – I ture laimėtos vietos
Vaizdas:Lithuanian Seimas 2020 election first round – SMC results.svg|Vienmandatės apygardos – pirmosios vietos (I ture)
Vaizdas:Lithuanian Seimas 2020 election second round – SMC results.svg|Vienmandatės apygardos  laimėtos vietos (po II turo) – galutiniai rezultatai


### Pirmumo balsai daugiamandatėje apygardoje
Daugiausia pirmumo balsų surinkę kandidatai:

## Išrinkti Seimo nariai
70 narių buvo išrinkta daugiamandatėje, 71 – vienmandatėse apygardose:

## Po rinkimų

Antrojo rinkimų turo naktį, suskaičiavus daugumą balsų, buvo paskelbta apie galimą centro-dešinės koaliciją tarp Tėvynės sąjungos-Lietuvos krikščionių demokratų, Lietuvos Respublikos liberalų sąjūdžio ir Laisvės partijos. Politinės jėgos įsipareigojo pradėti derybas, kurios truko dvi savaites ir baigėsi lapkričio 9 d. pasirašyta koalicine sutartimi, kurioje Ingrida Šimonytė įvardyta kaip kandidatė į ministrės pirmininkės poziciją, o Seimui vadovauti patikėta Viktorijai Čmilytei-Nielsen. 

2020–2024 m. Seimas darbą pradėjo lapkričio 13 d. Pirmajame posėdyje slaptu balsavimu Viktorija Čmilytė-Nielsen tapo Seimo pirmininke:

I. Šimonytės kandidatūrai Seimas pritarė lapkričio 24 d., o prieš tai pristatytą ministrų kabineto sudėtį prezidentas Gitanas Nausėda su pakeitimais patvirtino gruodžio 7 d. Įgaliojimus veikti naujasis kabinetas gavo gruodžio 11 d.

## Šaltiniai